OpenLLM-France/wikimedia huggingface dataset:
# José Gálvez Manzano

José Gálvez Manzano (Huelva, 2 de febrer de 1930 - Huelva, 19 d'octubre de 2013), anomenat Pepe Gálvez, fou un jugador espanyol de billar campió del món en diverses ocasions.
Destacà en les modalitats de jocs lliure, una banda, quadres i pentatló. Amb 27 anys guanyà el seu primer campionat d'Europa de quadre 71/2. El 1964, amb 34 anys, guanyà el seu primer campionat del món en la modalitat de carambola lliure.

## Palmarès

Font:
* Campionat del Món de billar de carambola lliure: 1964 1969
* Campionat del Món de billar de carambola quadre 47/1: 1967
* Campionat del Món de billar de carambola quadre 47/2: 1964 1969
* Campionat del Món de billar de carambola quadre 71/2: 1965
* Campionat d'Europa de billar de carambola lliure: 1968, 1972 1975
* Campionat d'Europa de billar de carambola quadre 47/1: 1963, 1973
* Campionat d'Europa de billar de carambola quadre 47/2: 1957 1963, 1969, 1973
* Campionat d'Europa de billar de carambola quadre 71/2: 1957/1, 1965 1971
* Campionat d'Europa de billar pentatló: 1970
* Campionat d'Europa de billar pentatló de seleccions: 1969

## Referències

* ↑ «Fallece el brillante billarista José Gálvez Manzano». andaluciainformacion.es, 20-10-2013. [Consulta: 1r abril 2015].
* ↑ Palmarès Kozoom. 2016-11-25
# José Miguel González Rey

José Miguel González Rey, més conegut com a Josemi, (Torremolinos, 15 de novembre de 1979) és un exfutbolista espanyol, que jugà en posicions defensives, majoritàriament de lateral dret, i de vegades, de lateral esquerre i defensa central.

## Trajectòria

Josemi es va formar en la pedrera del Màlaga CF fins a debutar en el primer equip en la primera divisió espanyola. L'estiu del 2004 Rafael Benítez Maudes va arribar a la banqueta del Liverpool FC, club que a petició del seu tècnic es va fer amb els serveis de Josemi després d'abonar 2 milions de lliures. En l'equip dels reds va sofrir una lesió de genoll que el va mantenir lesionat 4 mesos i no va gaudir de la continuïtat necessària.
El 29 de desembre del 2005 es va fer públic l'acord amb el qual havien arribat el Liverpool CF i el Vila-real CF. Per aquest acordo Josemi passava al club espanyol, mentre que el fins llavors jugador del Vila-real Jan Kromkamp passava a la disciplina del Liverpool. En el Vila-real FC jugà 32 partits i no anotà cap gol.
El 4 de juliol del 2008 es va anunciar el fitxatge de Josemi pel RCD Mallorca de la Primera Divisió espanyola.
El 2010 va anar a jugar a la Lliga grega de futbol fins que finalment es retirà el 2015.

## Palmarès

* 1 Copa Intertoto (Málaga Club de Fútbol, 2002-2003)
* 1 Lliga de Campions (Liverpool Football Club, 2004-2005)
* 1 Supercopa d'Europa (Liverpool Football Club, 2005-2006)

## Referències

* ↑ «uefa.com - UEFA Champions League - Jugadors - Josemi». Arxivat de l'original el 2006-06-04. [Consulta: 5 juliol 2008].
* ↑ Josemi, nou jugador del Mallorca - Diari Marca

## Enllaços externs

* Estadístiques de Josemi a lfp.es (castellà)
# Jim Yong Kim

Jim Yong Kim (Seül, 8 de desembre de 1959) és un metge coreà americà, escollit com el 17è president de la prestigiosa universitat Dartmouth College. En el passat, ha estat catedràtic de Medicina i de Salut Pública i director del departament d'Afers de Salut Global i Salut Pública a la Harvard Medical School. Juntament amb Paul Farmer, Todd McCormack, Thomas J. White and Ophelia Dahl va fundar el Partners in Health i en fou el director executiu. El 2 de març de 2009, Kim fou proclamat 17è President del Dartmouth College, un càrrec assumit formalment l'1 de juliol del 2009. Kim fou el primer americà d'origen asiàtic én assumir el carrer de president d'una de les universitats integrants de la Ivy League.
Fou el 12è president del Banc Mundial des de l'1 de juliol del 2012 fins a l'1 de febrer del 2019.

## Referències

* ↑ Heather Hurlburt «Why Jim Yong Kim would make a great World Bank president». The Guardian [Londres], 23-03-2012 [Consulta: 12 desembre 2012]. «Kim is a naturalized US citizen who was born in Korea.»
* ↑ Rastello, Sandrine «Dartmouth President Kim Nominated by Obama for World Bank». Bloomberg [Consulta: 17 abril 2012].
* ↑ «김용 총장 세계銀 총재 후보 지명». Yonhap News, 24-03-2012 [Consulta: 17 abril 2012]. Arxivat 20 de maig 2013 a Wayback Machine. «Còpia arxivada». Arxivat de l'original el 2013-05-20. [Consulta: 3 setembre 2015].
# Jaume Carner i Suñol

Jaume Carner i Suñol (Barcelona, 1925-7 de setembre de 1992) fou un financer català, net de Jaume Carner i Romeu i d'Ildefons Sunyol i Casanovas, i cosí germà de Joan Reventós i Carner. Fou amic d'infantesa de Raimon Carrasco i Azemar i es casà amb María Lourdes Cabana, germana de Francesc Cabana i Vancells. També fou vocal del Cercle d'Economia el 1972-1974 i membre de la Societat Catalana d'Economia, filial de l'IEC Políticament, participà en la fundació el 1975 del Club Catalònia, però el 1976 es passà a UDC
Amb Jordi Pujol i Francesc Cabana participà en la fundació de Banca Catalana, de la que n'ocupà la presidència del Consell d'Administració entre 1959 i 1978, any en què fou substituït per Raimon Carrasco. El 1984 fou encausat amb 25 directius més de la Banca, el conegut com a Cas Banca Catalana, on fou acusat dels presumptes delictes d'apropiació indeguda, falsedat de document públic i mercantil i maquinació per alterar el preu de les coses. El març de 1990 l'Audiència de Barcelona va decretar el sobreseïment definitiu del sumari contra els antics consellers en no trobar indicis suficients de delicte, malgrat considerar que van poder dur a terme una gestió imprudent i fins i tot desastrosa.'.
També va ser conseller de la Compañía de Industrias Agrícolas, que el 1989 es fusionà amb Ebro Agrícolas, dins l'òrbita de KIO, i va ocupar llocs destacats en altres grans empreses, comLitho Formas Españolas, SA, artera, SA i Carburos Metálicos, representant els interessos del seu nucli familiar. Fou condecorat per François Mittérrand per haver fet una donació a la Sorbonne.

## Referències

* ↑ «Edición del martes, 08 septiembre 1992, página 24 - Hemeroteca - Lavanguardia.es». [Consulta: 16 desembre 2020].
* ↑ Cercle d'Economia, 1972-1975
* ↑ «Membres SCE». Arxivat de l'original el 2003-11-19. [Consulta: 2 juliol 2008].
* ↑ Club Catalònia
* ↑ «Article sobre la resolució de la sentència del cas Banca Catalana». Arxivat de l'original el 2012-03-16. [Consulta: 2 juliol 2008].

## Enllaços externs

* Necrològica de Jaume Carner i Suñol a El País
# Jaume Carrera i Pujal

Jaume Carrera i Pujal (Centelles, Osona, 1895 - Barcelona, 8 de gener de 1961) fou un periodista i historiador català fortament vinculat a Castellterçol. Casat amb Casimira Majó i Cardona. Col·laborador de la revista Teatre Català. Redactor de El Poble Català i La Veu de Catalunya. Col·laborador a la revista Economia i Finances. Fundador del periòdic: El Castell i la revista Catalunya Marítima. Director de les publicacions de la Cambra de Comerç i Navegació de Barcelona, Revista Mensual i Memòria Comercial. Publicà diversos articles a l'Enciclopèdia Espasa: la part financera de l'article Guerra, sobre la mundial de 1914-18, i els de Moneda, Sindicalismo i Transportes. En acabar la Guerra Civil, depurat per l'Oficina de Premsa favorablement, no va tornar a exercir el periodisme. Morí a Barcelona i fou sebollit al Cementiri de Montjuïc.

## Obres
### Obres generals

* Historia de la economía española (1943-47)
* Historia política y económica de Cataluña. Siglos XVI, XVII y XVIII (1945-48)
* Historia política de Cataluña en el siglo XIX (1957)
* La economía de Cataluña en el siglo XIX (1961)
* Aspectos de la vida gremial barcelonesa en los siglos XVIII y XIX (1949)
* La Lonja del Mar y los Cuerpos de Comercio de Barcelona (1953)
* La Universidad, el Instituto, los Colegios y las Escuelas de Barcelona en los siglos XVIII y XIX (1957)
* La enseñanza profesional en Barcelona en los siglos XVIII y XIX (1957)
* La escuela de nobles artes de Barcelona: (1775-1901) (1957)

### Obres d'historiografia local

* La vila de Castellterçol (1948)
* Ampliacions al llibre La vila de Castellterçol (1955)
* La Barcelona del segle xviii (1951)

### Obres de caràcter polític

* La protecció de les minories nacionals (1923)
* Per un ordre polític i econòmic (1935)
* La evolución de las ideas y las luchas sociales (1940)
* La hegemonía de Europa (1941)
* La Monarquía y su sistema de Gobierno en el pensamiento político de Balmes (1948)

### Altres obres

* La recordança del seu poble, de l'Album record a Enric Prat de la Riba (1935)
* El Sociòleg, de l'Album record a Enric Prat de la Riba (1935)

### Memòries

* Memòries de Jaume Carrera i Pujal (1895-1961) Periodista i historiador (2023)

## Fons

A l'Arxiu Fotogràfic de Barcelona es conserva part del seu fons personal. El fons aplega fotografies que Carrera Pujal va utilitzar per il·lustrar el seu llibre La Lonja del Mar y los cuerpos de Comercio de Barcelona, Barcelona, 1953. Es troben imatges de personatges de la història política contemporània i de l'interior de la Llotja de Mar de Barcelona.

## Referències

* ↑ «esquela Don Jaime Carrera Pujal». La Vanguardia, 15-01-1961, pàg. 33.
* ↑ Domènech, Sílvia (dir.); Torrella, Rafel; Ruiz, Montserrat. Barcelona fotografiada: 160 anys de registre i representació: guia dels fons i les col·leccions de l'Arxiu Històric de la Ciutat de Barcelona (CC-BY-SA-3.0). Arxiu Municipal de Barcelona, Institut de Cultura de Barcelona, 2007, p. 217. ISBN 978-84-9850-029-5.
* ↑ «Jaume Carrera i Pujal». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Blog sobre Jaume Carrera i Pujal
# José Rubí Rubí

José Rubí Rubí (1899, Villaviciosa de Odón, Madrid - 28 de març de 1950) fou un militar espanyol que participà en l'alçament militar del 1936 contra la Segona República. Fou governador civil de les Illes Balears durant un mes entre el setembre i l'octubre de 1936.
Ingressà en l'Acadèmia Militar d'Enginyers el 1909 i completà els estudis el juliol 1917. El 1920 era comandant. El 1930 era tinent coronel i visità instal·lacions navals a Londres. Fou nomenat governador civil de les Illes Balears des del 17 de setembre de 1936 en substitució d'Antonio Álvarez-Ossorio, però poques setmanes després fou substituït pel militar mallorquí Mateu Torres Bestard. Durant aquests dies autoritzà una comissió per a la investigació i repressió de les activitats de la maçoneria amb autorització a fer registres domiciliaris i detencions, també feu obrir classes d'adults a tots els pobles, on s'havien d'impartir classes de formació moral i patriòtica. El 1944 fou ascendit a general d'enginyers de l'Armada. Morí el 1950 als 51 anys.

## Referències

* ↑ «José Rubí Rubí». My Heritage. [Consulta: 29 novembre 2017].
* 1 2 Sanjuán Altayó, J. UNA AUTARQUIA CASERNARIA. Els alts càrrecs militars a El Alto Estado Mayor, Ministerio de Industria y Comercio i El Instituto Nacional de Industria, 1938-1962. (tesi). Universitat Autònoma de Barcelona, Setembre 2016.
* ↑ «ABC (Madrid) - 30/06/1909, p. 10 - ABC.es Hemeroteca» (en castellà). [Consulta: 28 novembre 2017].
* ↑ Crespo Rodríguez, R. «Un poco de historia». Revista Naval, 373, 01-07-1966, pàg. 242.
* ↑ Diario Oficial del Ministerio de la Marina, 220, 04-09-1920, pàg. 1241.
* ↑ Diario Oficial del Ministerio de Marina, 287, 22-12-1930, pàg. 2340.
* ↑ «setembre 1936». [Consulta: 28 novembre 2017].
* ↑ Boletín Oficial del Estado, 221, 08-08-1944, pàg. 6030.
# John Cordts

John Cordts (Huntsville, Ontario, 23 de juliol del 1935) va ser un pilot de curses automobilístiques canadenc que va arribar a disputar curses de Fórmula 1.

## A la F1

John Cordts va debutar a la novena cursa de la temporada 1969 (la vintena temporada de la història) del campionat del món de la Fórmula 1, disputant el 20 de setembre del 1969 el GP del Canadà al circuit de Mosport Park.
Va participar en una única cursa puntuable pel campionat de la F1, havent-se de retirar per una pèrdua d'oli abans de finalitzar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1969 | Paul Seitz | Brabham | Climax | SUD | ESP | MON | HOL | FRA | GBR | ALE | ITA | CAN Ret | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Juli Aterià

Juli Aterià (llatí: Julius Aterianus) va ser un historiador romà que probablement va viure al segle iv.
Va ser autor d'una obra sobre els Trenta Tirans que van aparèixer entre els anys 259 al 268, o almenys va escriure en especial sobre un d'ells, Victorí. Un extracte s'ha conservat a través de Trebel·li Pol·lió, que l'utilitza a la Història Augusta.

## Referències

* ↑ [https://quod.lib.umich.edu/m/moa/acl3129.0001.001/407?page=root;rgn=pages;size=100;view=image;q1=AteiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 392. ]
# John Quiller Rowett

John Quiller Rowett (Polperro, Cornualla, 19 de setembre de 1876 – Londres, 2 d'octubre de 1924) fou un home de negocis britànic que va fer fortuna en la indústria dels licors. Però a més de guanyar diners va tenir la voluntat de contribuir notablement a causes públiques i caritatives després de la Primera Guerra Mundial. Era company d'escola de Sir Ernest Shackleton al Col·legi de Dulwich, i Rowett fou l'únic partidari de finançar-li la darrera aventura antàrtica de Shackleton, l'Expedició Shackleton-Rowett entre 1921–1922, durant el qual Shackleton va morir.
Es va casar amb Helen Graham Coats el 26 de març de 1913, i tingueren tres fills: Helen (nascuda el 1915), John (el 1918) i Caroline (el 1920).
Després de la mort del seu amic, Rowett va adquirir el balener James Caird, que Shackleton havia fet servir a la famosa expedició Endurance de 1916, per a regalar-lo al Col·legi Dulwich. També va ser cofundador de l'Institut de Recerca de Rowett, un laboratori de recerca de nutrició animal actualment part de la Universitat d'Aberdeen, a més de fer de benefactor d'un hospital de beneficència. El 1924, considerant que els seus negocis estaven en crisi, Rowett es va llevar la vida.

## Notes i referències

* ↑ Biografia breu al web Archives Hub
* 1 2 Huntford, pàg. 682–;84
* ↑ Arbre geneàlogic
* ↑ «About the Society». The James Caird Society. [Consulta: 10 desembre 2008].
* ↑ «About the Institute». University of Aberdeen. Arxivat de l'original el 29 de desembre 2006. [Consulta: 5 novembre 2008].
* ↑ «The Agricultural Association, the Development Fund, and the Origins of the Rowett Research Institute». www.bahs.org.uk. Arxivat de l'original el 27 de setembre 2007. [Consulta: 5 novembre 2008]. Nota a Peu de Pàgina, pàg. 60

## Fonts

* Huntford, Roland. Shackleton. Londres: Hodder & Stoughton, 1985. ISBN 0-340-25007-0.
* «About the Institute». University of Aberdeen. Arxivat de l'original el 29 de desembre 2006. [Consulta: 5 novembre 2008].
* «The Agricultural Association, the Development Fund, and the Origins of the Rowett Research Institute». www.bahs.org.uk. Arxivat de l'original el 27 de setembre 2007. [Consulta: 5 novembre 2008].
# Josep Maria Bardolet Casellas

Josep Maria Bardolet Casellas (Vic, 22 de febrer de 1964), conegut com a Mia Bardolet, és un antic pilot d'automobilisme català. Pilot del Reial Automòbil Club de Catalunya (RACC), sorgí de les copes de promoció per a joves pilots i més tard fou corredor de l'Escuderia Osona i, d'ençà de 1990, pilot oficial de Ford.

## Trajectòria esportiva

El 1985 guanyà el Trofeu Volant RACC i el Trofeu FAE, esdevenint el pilot revelació de la temporada. El 1986 fou campió de Catalunya de ral·lis amb Pilar Comte de copilot. El 1989 quedà primer en el Grup N del Campionat d'Espanya de ral·lis i un any més tard es convertí en pilot oficial de Ford. El 1991 guanyà el Campionat d'Espanya de ral·lis de terra i el 1993, el d'asfalt (l'any següent hi quedà tercer). A partir del 1995 continuà competint en ral·lis estatals amb l'equip SEAT.

## Referències

* ↑ «Josep Maria Bardolet». enciclopedia.cat. GEC - Enciclopèdia de l'esport català. [Consulta: 9 febrer 2016].
* ↑ Del Arco, Javier; Arderiu, Miquel; Montero, Xavier; Camp, Jordi. «Un pilot del RACC campió d'Espanya». A: Història de l'automobilisme a Catalunya. Barcelona: Planeta, 1990, p. 233. ISBN 84-320-6249-9.
# Mare de Déu del Roser del Mas de Pere

La Mare de Déu del Roser del Mas de Pere és una capella romànica del Mas de Pere, al nucli de masies dispers dels Masions, en el poble de Castissent, de l'antic terme municipal Fígols de Tremp, integrat actualment en el de Tremp, de la comarca del Pallars Jussà.
És una capella romànica molt senzilla. L'advocació actual no és l'original.

## Bibliografia

* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.

## Enllaços externs

* Mare de Déu del Roser del Mas de Pere al web de l'Institut Cartogràfic de Catalunya
# Carl Friedrich Phil.Sigm. Martius

Carl Friedrich Phil.Sigm. Martius (1829 - 1899) fou un micòleg, naturalista, i botànic alemany.

## Referències

* ↑ http://www.cybertruffle.org.uk/people/0016025_.htm Arxivat 2015-09-24 a Wayback Machine.
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Ighil (Marroc)

Ighil (en àrab اغيل, Iḡīl; en amazic ⵉⵖⵉⵍ) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 5.695 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Indira Bajramović

Indira Bajramović (Jajce, 1968) és una activista gitana que viu a Bòsnia i Hercegovina, directora de l'Associació de Dones Gitanes de Tuzla. Ha treballat per proporcionar ajuda i recolzament als pobles gitanos rurals i també ha defensat la igualtat d’oportunitats per als gitanos de Bòsnia i Hercegovina durant les darreres dues dècades. Concretament, Bajramović ha centrat la seva atenció en les dificultats de les dones gitanes en situació d'atur i les víctimes de violència domèstica o abús.

## Activisme

L'associació de Bajramović se centra a proporcionar aliments i productes d'higiene, així com subministraments escolars, als nens petits de les comunitats gitanes. A més, l'Associació treballa proporcionant exàmens mèdics privats a dones pobres, específicament per detectar el càncer de mama.
Durant la pandèmia COVID-19 a l'estiu de 2020, Bajramović i la seva fundació es van associar amb la Xarxa de Gitanes per a Dones de Bòsnia i Hercegovina, la Fundació de la Comunitat Tuzla i el Fòrum Internacional de Solidaritat Emaús per proporcionar ajuda i subministrament d’aliments a les comunitats gitanes locals de Kiseljak. Va ajudar a coordinar la distribució dels diversos àpats del dia per voluntaris, així com diversos projectes de construcció, fins i tot un camp de futbol, així com la reconstrucció d'un canal malmès.
A més de proporcionar ajuda a les comunitats gitanes durant la pandèmia, Bajramović també va documentar els desavantatges presents a les zones rurals que es van agreujar encara més amb la pandèmia. Va assenyalar la menor proporció d'estudiants de comunitats gitanes que participen en classes en línia, l'augment de les taxes de violència domèstica i la discriminació en l'atenció sanitària. Va destacar específicament la manca de disponibilitat de proves en aquestes comunitats rurals.

## Referències

* 1 2 «Indira Bajramović: “We were the first to enter Roma communities and deliver packages that we personally prepared”» (en anglès). [Consulta: 10 març 2021].
* ↑ Redakcija, Piše:. «Indira Bajramović: Romkinja koja pomjera granice» (en bosnià), 16-04-2019. [Consulta: 10 març 2021].
* ↑ S, M. R. «Poražavajući podaci o životu Roma tokom pandemije: Plakali smo kad smo ih obišli». [Consulta: 10 març 2021].
# Indirana

Indirana és un gènere de granotes de la familia Ranixalidae que es troba a l'Àsia meridional.

## Taxonomia

* Indirana beddomii (Günther, 1876).
* Indirana bhadrai (Garg S & Biju SD, 2016).
* Indirana brachytarsus (Günther, 1876).
* Indirana chiravasi (Padhye AD, Modak N & Dahanukar N, 2014)
* Indirana duboisi (Dahanukar N, Modak N, Krutha K, Nameer PO, Padhye AD & Molur S, 2016)
* Indirana gundia (Dubois, 1986).
* Indirana leithii (Boulenger, 1888).
* Indirana leptodactyla (Boulenger, 1882).
* Indirana longicrus (Rao, 1937).
* Indirana paramakri (Garg S & Biju SD, 2016).
* Indirana salelkari (Modak N, Dahanukar N, Gosavi N & Padhye AD, 2015)
* Indirana sarojamma (Dahanukar N, Modak N, Krutha K, Nameer PO, Padhye AD & Molur S, 2016)
* Indirana semipalmata (Boulenger, 1882).
* Indirana tenuilingua (Rao, 1937).
* Indirana tysoni (Dahanukar N, Modak N, Krutha K, Nameer PO, Padhye AD & Molur S, 2016)
* Indirana yadera (Dahanukar N, Modak N, Krutha K, Nameer PO, Padhye AD & Molur S, 2016)

## Referències

* IUCN (anglès)
# Hypsiboas cordobae

Hypsiboas cordobae és una espècie de granota que viu a l'Argentina.

## Referències

* Stuart, S.N. 2006. Hypsiboas cordobae. Llista Vermella d'Espècies Amenaçades de la UICN 2006. Consulta: 9 de gener de 2008.
# Hypsiboas benitezi

Hypsiboas benitezi és una espècie de granota que viu al Brasil, Veneçuela i, possiblement també, a Guyana.

## Referències

* Mijares, A. & La Marca, E. 2004. Hypsiboas benitezi. Llista Vermella d'Espècies Amenaçades de la UICN 2006. Consulta: 9 de gener de 2008.
# Il generale dell'armata morta

Il generale dell'armata morta és una pel·lícula dramàtica italiana de 1983 dirigida per Luciano Tovoli. Està basada en la novel·la del 1963 de l'autor albanès Ismail Kadare de mateix títol.

## Sinopsi

Tan bon punt va acabar la Segona Guerra Mundial, un general italià i un sacerdot van rebre una tasca delicada i onerosa: tornar els cossos dels soldats caiguts a Albània. El general decideix visitar el país, portant amb ell les restes dels seus homes: el seu serà un vagabundeig entre vells rancors, ressentiments i records dels horrors viscuts durant les batalles.

## Repartiment

* Marcello Mastroianni com el general Ariosto
* Anouk Aimée com la comtessa Betsy Mirafiore
* Michel Piccoli as Benetandi
* Gérard Klein com el general Krotz
* Sergio Castellitto com l'expert
* Daniele Dublino com el ministre
* Carmine De Padova com a L'ordonnance
* Roberto Miccoli com El pastor
* Cosimo Calabrese com a President
* Salvatore Buccolieri com El vell
* Vincenzo D'Angelo com La dona

## Critica

    «... una història que va en contra del mite de l' "italiani brava gente". Bon debut... de Tovoli.» **

## Altres pel·lícules basades en el llibre

* Kthimi i ushtrisë së vdekur és una pel·lícula albanesa de 1989 protagonitzada per Bujar Lako, basat en la novel·la, dirigida per Dhimitër Anagnosti.
* La vida i res més (La Vie et rien d'autre) és una pel·lícula francesa de 1989 protagonitzada per Philippe Noiret, basada en la novel·la, dirigida per Bertrand Tavernier .

## Referències

* ↑ «NY Times: The General of the Dead Army». The New York Times. Baseline & All Movie Guide, 2012. Arxivat de l'original el 21 October 2012. [Consulta: 31 març 2009].
* ↑ Il generale di Tovoli, una storia di diniego, albanianews.al
* ↑ Paolo Mereghetti, Dizionario dei film, Baldini&Castoldi, ed. 1994.

## Enllaços externs

* Tràiler de la pel·lícula a YouTube